Държавен вестник, бр. 99, 2017 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  99
прегражда правната възможност ползването 
на определени лекарствени продукти да 
бъде финансирано със средства от бюджета 
на НЗОК.
Според мотивите на законопроекта „с 
въвеждането на ограниченията в § 5 и 6 ще 
се даде възможност при стартиране на бю-
джетната процедура за изготвяне на проект 
на закон за бюджета на НЗОК за следва-
щата календарна година в проектобюджета 
за 2019 г. да се заложат средствата, които 
ще са необходими на НЗОК за изпълнени-
ето на вече поети договорни задължения“. 
Освен това се посочва, че „през 2018 г. не 
се предвижда заплащането на нови мо-
лекули, с което се гарантира спазването 
на заложените средства за лекарствени 
продукти“.
Мораториумът по § 6 не може да бъде 
мотивиран от фискални съображения. С 
него се засяга основното право на здравно 
осигуряване, гарантиращо на гражданите 
достъпна медицинска помощ, закрепено в 
чл. 52, ал. 1 от Конституцията на Република 
България. Мораториумът влиза и в проти-
воречие с редица международни актове, по 
които Република България е страна. Конвен-
цията за правата на човека и биомедицината 
предвижда равен достъп до здравни грижи 
и държавата в зависимост от здравните 
потребности и наличните ресурси трябва 
да вземе подходящи мерки за неговото га-
рантиране (чл. 3). Международният пакт за 
икономически, социални и културни права 
задължава държавите – страни по този пакт, 
да вземат мерки за създаването на условия, 
които да осигурят на всички медицинска 
помощ и медицинско обслужване в случай 
на болест (чл. 12, пар. 2, буква „d“).
С § 6 се създава различно третиране на 
здравноосигурените лица през 2018 г., което 
не е оправдано от друга конституционно 
гарантирана ценност и не е пропорционал-
но на преследваната цел. Конституцията 
обявява равенството на гражданите пред 
закона за принцип и не всяка цел може да 
бъде годно основание за ограничаване на 
права, а само цел от същия порядък, какъв-
то Конституцията допуска (Решение на КС 
№ 11 от 2010 г., ДВ, бр. 81/2010 г.), при това 
ограничението трябва да бъде съобразено с 
чл. 57, ал. 1 и 3 от Конституцията (Решение 
на КС № 1 от 2017 г., ДВ, бр. 14/2017 г.). 
Преграждането на възможността за запла-
щане на лечение с иновативни лекарства и 
на такива, включени в позитивния списък, 
които за първи път трябва да се заплащат 
през 2018 г., е формално. То не се предпос-
тавя от друга конституционно гарантирана 
ценност, а е обвързано единствено от времето 
за прилагане на забраната. Тя ще действа 
независимо от ползата при лечението с та-
кива лекарствени продукти и без значение 
дали има налични средства по бюджета на 
НЗОК. Поради това призовавам народните 
представители да преразгледат разпоредба-
та на § 6 от преходните и заключителните 
разпоредби на приетия закон и да се опитат 
да приложат друг подход за постигане на 
целите за ограничаване на финансовите 
рискове за бюджета.
Здравето на хората е публично благо и цел 
на националната здравна политика (Решение 
на КС № 8 от 2016 г., ДВ, бр. 51/2016 г.) и то 
има приоритет пред икономическите съобра-
жения за ефективност на здравните грижи и 
минимизиране на разходите. Ресурсът, с който 
държавата разполага, по правило е ограничен. 
Лимитираният финансов ресурс за здраве 
налага оптимизиране на разпределението, раз-
ходването и контрола на наличните средства 
за провеждането на здравната политика, но 
констатираното засягане на основното право 
на здравно осигуряване внася дисбаланс и в 
социалната справедливост. Пътят за нейно-
то постигане е очертан на конституционно 
ниво и е свързан с пълноценна реализация 
на целия комплекс от социални и иконо-
мически права, сред които е и правото на 
здравно осигуряване. Поради това считам, че 
възприетият в § 6 от закона подход отнема 
същностен компонент от социалния характер 
на държавата и противоречи на принципа за 
социална справедливост.
Уважаеми народни представители,
Въз основа на изложените мотиви уп-
ражнявам правото си по чл. 101, ал. 1 от 
Конституцията на Република България да 
върна за ново обсъждане § 6 от преходните 
и заключителните разпоредби на Закона за 
бюджета на Националната здравноосигу-
рителна каса за 2018 г., приет на 29 ноем- 
ври 2017 г.
Президент на Републиката:  
Румен Радев
9545